تسووتۆمو یاماگووچی

تسووتۆمو یاماگووچی (١٦ی ئازاری ١٩١٦ – ٤ی کانوونی دووەمی ٢٠١٠) ھاووڵاتییەکی ژاپۆنی بووە و لە ھێرشە ئەتۆمییەکانی سەر ھیرۆشیما و ناگازاکی لە جەنگی جیھانیی دووەمدا ڕزگاری بووە. ھەرچەندە زیاتر لە سەد کەس ناسراون کە لە ھەردوو شارەکەدا ئامادەبوون کاتێک بۆمبی ئەتۆمییان بەسەردا فڕێدرا، بەڵام تسووتۆمو تاکە کەسە کە لەلایەن حکووومەتی ژاپۆنەوە تۆمارکراوە کە لە ھەردوو بۆمبەکە ڕزگاری بووە.

تسووتۆمو یاماگووچی کارمەندێکی کۆمپانیای میتسووبیشی بوو کە لە ٦ی ئابی ١٩٤٥ بۆ گەشتێکی بازرگانی چووە شاری ھیرۆشیما و یەکەم ھێرشی ئەتۆمیی لە مێژوودا لەوێ ڕوویدا. تسوتۆمو بە سەختی بریندار بوو، بەڵام گەڕایەوە بۆ شارەکەی خۆی لە ناگازاکی و دوای سێ ڕۆژ، شایەتحاڵی کەوتنی دووەم بۆمبی ئەتۆمی بوو.http://international.daralhayat.com/internationalarticle/94691

 مردن 
لە ساڵی ٢٠٠٩ زانیوویەتی کە بە شێرپەنجەی گەدە دەمرێت، کە ڕەنگە ھۆکاری تەقینەوە ئەتۆمییەکان بێت. لە ٤ی کانوونی دووەمی ٢٠١٠ لە شاری ناگازاکی کۆچی دوایی کردووە.

 سەرچاوەکان 

پۆل:لەدایکبووانی ١٩١٦
پۆل:مردووانی ٢٠١٠